**DVIRAČIŲ SPORTO LICENCIJOS ĮSIGIJIMO TVARKA**

1. **BENDROSIOS NUOSTATOS**
2. Dviračių sporto licencijos įsigijimo tvarka reglamentuoja licencijų išdavimą, įregistravimą, pratęsimą, panaikinimą ar jų galiojimo sustabdymą asmenims, kurie užsiima dviračių sportu, ketina dalyvauti Lietuvos dviračių sporto federacijos (toliau – LDSF) ir Tarptautinės dviračių sporto sąjungos (toliau – UCI) organizuojamose dviračių sporto varžybose, stovyklose bei kituose renginiuose.
3. Dviračių sporto licencijas išduoda ir įregistruoja LDSF darbuotojas, o dėl jos panaikinimo ar galiojimo sustabdymo sprendžia LDSF Vykdomasis komitetas (toliau – LDSF VK).
4. Dviračių sporto licencija – dokumentas, suteikiantis teisę tam tikrą laiką dalyvauti LDSF ir UCI organizuojamose varžybose, atlikti trenerio, aptarnaujančio personalo, teisėjo funkcijas.
5. Dviračių sporto licencijos privalumai:

4.1. suteikia teisę registruotis į LDSF organizuojamas bei oficialias varžybas užsienyje;

4.2. palengvina registraciją į varžybas – atitinka asmens dokumentą registruojantis;

4.3. patvirtina, kad dviratininkas laikosi UCI, LDSF ir antidopingo taisyklių bei principų;

4.4. suteikia teisę pelnyti UCI reitingų taškus;

4.5. įgalina pasinaudoti nuolaidomis LDSF partnerių paslaugoms ir produktams;

4.6. suteikia draudimą dviratininkams nuo nelaimingų atsitikimų ir civilinės atsakomybės draudimą.

1. **DVIRAČIŲ SPORTO LICENCIJOS ĮSIGIJIMO SĄLYGOS**
2. Dviračių sporto licencija išduodama iki einamųjų metų gruodžio 31 dienos.
3. Sportininkai turi įvykdyti šias sąlygas:

6.1. patvirtina, kad yra gavę gydytojo leidimą sportuoti, dalyvauti varžybose bei įsipareigoja reguliariai ir laiku tikrintis sveikatos būklę bei atnaujinti gydytojo leidimą sportuoti ir dalyvauti varžybose;

6.2. patvirtina, kad nevartoja draudžiamų dopingo preparatų, laikosi antidopingo taisyklių, etikos ir elgesio kodekso;

6.3. patvirtina, kad gyvenamoji vieta registruota Lietuvoje;

6.4. patvirtina, kad yra susipažinę ir laikosi saugumo taisyklių varžybų bei treniruočių metu, žino Kelių eismo taisykles (toliau – KET) ir įsipareigoja jų laikytis;

6.5. sumoka dviračių sporto licencijos išdavimo mokestį;

6.6. ne vėliau kaip per keturis mėnesius nuo licencijos prašymo datos susipažįsta su Pasaulinės antidopingo agentūros mokymų ALPHA arba Lietuvos antidopingo agentūros mokymų „Be dopingo“ informacija.

1. Treneriai ir aptarnaujantis personalas turi įvykdyti šias sąlygas:

7.1. patvirtina, kad laikosi antidopingo taisyklių, etikos ir elgesio kodekso;

7.2. patvirtina, kad gyvenamoji vieta registruota Lietuvoje;

7.3. patvirtina, kad yra susipažinę ir laikosi saugumo taisyklių varžybų bei treniruočių metu, žino KET taisykles ir įsipareigoja jų laikytis;

7.4. sumoka dviračių sporto licencijos išdavimo mokestį;

7.5. ne vėliau kaip per keturis mėnesius nuo licencijos prašymo datos susipažįsta su Pasaulinės antidopingo agentūros mokymų ALPHA arba Lietuvos antidopingo agentūros mokymų „Be dopingo“ informacija;

7.6. treneriai atitinka kvalifikacinius trenerio reikalavimus ir bent kartą per ketverius metus dalyvauja LDSF trenerių kvalifikacijos kėlimo seminare bei kas dvejus metus išklauso antidopingo mokymus;

7.7. treneriai pateikia įgytą kvalifikaciją patvirtinančius dokumentus (diplomo kopiją) ir paso kopiją;

7.8. trenerio asistentas, neatitinkantis trenerio kvalifikacijos reikalavimų, tačiau siekiantis tapti dviračių sporto treneriu kartu su licencijos prašymu nurodo, kuris licencijuotas treneris vadovauja jam bei atsiunčia dokumentus, patvirtinančius, kad siekia įgyti trenerio kvalifikaciją.

7.9. treneris, kuris vadovauja trenerio asistentui, yra atsakingas už asistento reikiamą pasirengimą atlikti tam tikras užduotis;

7.10. patvirtina, kad gyvenamoji vieta registruota Lietuvoje.

1. Teisėjai turi įvykdyti šias sąlygas:

8.1. patvirtina, kad laikosi antidopingo taisyklių, etikos ir elgesio kodekso;

8.2. patvirtina, kad gyvenamoji vieta registruota Lietuvoje;

8.3. patvirtina, kad yra susipažinę ir laikosi saugumo taisyklių varžybų ir treniruočių metu, žino KET taisykles ir įsipareigoja jų laikytis;

8.4. sumoka dviračių sporto licencijos išdavimo mokestį;

8.5. pateikia dviračių sporto teisėjo kvalifikaciją patvirtinančius dokumentus.

1. Užsienio šalyse arba tarptautinių sporto organizacijų išduoti analogiški dokumentai pripažįstami tiek, kiek jie atitinka LDSF licencijų išdavimo tvarką ir reikalavimus.
2. **LICENCIJŲ IŠDAVIMO TVARKA**
3. Nustatytos formos dviračių sporto licenciją išduoda LDSF.
4. Asmuo, siekiantis gauti dviračių sporto licenciją, privalo pateikti:

11.1. nustatytos formos prašymą;

11.2. dokumentinę nuotrauką elektroniniu formatu (nuotrauka pateikiama JPG, PNG arba PDF formatais, ne mažesnės nei 300 DPI rezoliucijos; rekomenduojama, jog nuotrauka būtų ne senesnė nei 2 metų);

11.3. įgytą kvalifikaciją patvirtinančius dokumentus (tik personalas: treneriai, teisėjai, kineziterapeutai, komandų vadovai).

1. Asmuo, siekiantis gauti dviračių sporto licenciją, iki prašymo pateikimo dienos turi būti sumokėjęs visas UCI ar LDSF skirtas baudas (jeigu tokios skirtos).
2. Elektroninę licencijos kortelę elektroniniu paštu galima gauti iškart po apmokėjimo, o plastikinė licencijos kortelė (jeigu jos reikia) po apmokėjimo gaminama iki 10 darbo dienų.
3. Priėmus neigiamą sprendimą dėl dviračių sporto licencijos išdavimo, licencijos prašantis asmuo apie tai raštu informuojamas per 10 darbo dienų, nurodant tokio sprendimo motyvus.
4. Sprendimą neišduoti, panaikinti dviračių sporto licenciją ar sustabdyti jos galiojimą asmuo gali apskųsti LDSF VK per 10 kalendorinių dienų nuo raštiško pranešimo gavimo dienos. LDSF VK priėmus sprendimą neišduoti, panaikinti dviračių sporto licenciją ar sustabdyti jos galiojimą asmuo gali kreiptis į UCI.
5. Asmuo, kuriam licencija yra panaikinta ar sustabdytas jos galiojimas, gali pakartotinai kreiptis į LDSF dėl licencijos išdavimo ateinantiems metams, jeigu panaikinimo ar galiojimo sustabdymo priežastys yra pašalintos.
6. Dviračių sporto licencijų registrą tvarko LDSF darbuotojas.
7. **LICENCIJŲ DRAUDIMAS**
8. Licencijos prašantis asmuo kartu su licencija gali įgyti draudimą nuo nelaimingų atsitikimų ir civilinės atsakomybės draudimą draudimo bendrovėje „If P&C Insurance AS filialas“.
9. Asmens draudimo nuo nelaimingų atsitikimų sąlygos:

20.1. Nr. 1 – Mirties atveju – 10000 Eur/Neįgalumo atveju – 10000 Eur/Traumos – 3000 Eur;

20.2. Nr. 2 – Mirties atveju – 1000 Eur/Neįgalumo atveju – 1000 Eur/Traumos – 1000 Eur.

1. Civilinės atsakomybės draudimas:

21.1 draudimo objektu laikoma papildomų apdraustųjų civilinė atsakomybė dėl žalos trečiųjų asmenų turtui, sveikatai, gyvybei, padarytos vykdant veiklą – dviračių sportas;

21.2 draudimo suma – 10000 Eur, franšizė – 145 Eur;

21.3 šia draudimo sutartimi profesinė civilinė atsakomybė nėra draudžiama.

1. Draudimas nuo nelaimingų atsitikimų ir civilinės atsakomybės draudimas galioja iki einamųjų metų gruodžio 31 d. tik dviračių sporto varžybų ir treniruočių metu. Abiejų draudimų apsaugos galiojimo teritorija – visas pasaulis, išskyrus Ukrainą, Rusiją ir Baltarusiją.
2. Įvykus nelaimingam atsitikimui, būtina kreiptis į gydymo įstaigą, kad būtų suteikta reikalinga medicinos pagalba.
3. Iš gydymo įstaigos būtina gauti medicinos pažymą, kurioje būtų nurodyta išsami informacija apie nustatytą diagnozę ir skirtą gydymą.
4. Apie įvykį būtina informuoti draudimo bendrovę „If P&C Insurance AS filialas“ el. paštu – [sveikata.zalos@if.lt](mailto:sveikata.zalos@if.lt) arba telefonu 1620, arba užpildant pranešimo formą interneto svetainėje If.lt
5. **LICENCIJOS PANAIKINIMAS AR GALIOJIMO SUSTABDYMAS**
6. Dviračių sporto licencija panaikinama ar jos galiojimas sustabdomas, jeigu:

26.1. asmuo, kreipdamasis dėl licencijos išdavimo, pateikė suklastotus ar tikrovės neatitinkančius dokumentus;

26.2. pripažintas kaltu dėl uždraustų preparatų vartojimo;

26.3. varžybų ir treniruočių metu užsiimama veikla, dėl kurios padaryta žala sau ar kitiems asmenims, inventoriui;

26.4. pažeidžia UCI taisyklę 1.1.006 (Part I: General organisation of cycling as a sport).

1. Dviračių sporto licencijos galiojimas baigiasi:

27.1. einamųjų metų gruodžio 31 d.;

27.2. mirus licencijos savininkui.

1. Sprendimą dėl dviračių sporto licencijos panaikinimo ar galiojimo sustabdymo priima LDSF VK.
2. **LICENCIJOS KORTELĖS ATSIĖMIMO TVARKA**
3. Elektroninę licencijos kortelę elektroniniu paštu galima gauti iškart po apmokėjimo, o plastikinę licencijos kortelę prašymą teikusiam asmeniui arba jo nurodytam asmeniui galima atsiimti LDSF biure, esančiame Vilniuje, Smolensko g. 6, (verslo centras „Skraja“, IV aukštas, 416-as kabinetas)*.* Plastikinė kortelę galima gauti ir per bendrovės „Omniva“ paštomatus. Siuntimo išlaidas apmoka prašymą teikiantis asmuo.
4. Licencijos kortelė atiduodama arba siunčiama, jeigu sumokėtas dviračių sporto licencijos išdavimo mokestis.
5. **MOKESTIS UŽ DVIRAČIŲ SPORTO LICENCIJĄ**
6. Dviračių sporto licencijos išdavimo kainoraščiai\*

|  |  |  |  |
| --- | --- | --- | --- |
| **LDSF kategorija** | **Nr. 1**  **Mokestis, Eur** | **Nr. 2**  **Mokestis, Eur** | **Nr. 3 Mokestis, Eur** |
| World Teams komandų dviratininkams | 245 | 205 | 155 |
| Professional Continental komandų dviratininkams | 185 | 145 | 97 |
| Continental komandų dviratininkams | 128 | 88 | 65 |
| Elitas (gim. 2000 m. ir anksčiau) | 93 | 53 | 20 |
| Jaunimui (U-23) (gim. 2001-2004 m.) | 75 | 45 | 15 |
| Veteranams (gim. 1993 m. ir anksčiau) | 93 | 38 | 15 |
| Jauniai (gim. 2005-2006 m.) | 72 | 38 | 10 |
| Jaunučiai (gim. 2007-2008 m.) | 72 | 38 | 10 |
| Vaikai (gim. 2009-2010 m.) | 72 | 38 | 10 |
| Teisėjams | 75 | 38 | 15 |
| Mėgėjams (gim. 2004 m. ir anksčiau) | 93 | 42 | 15 |
| Personalui (treneriai, kineziterapeutai, mechanikai, komandų vadovai) | 80 | 50 | 15 |
| Papildoma kopija | 5 | 5 | 5 |
| Antros licencijos kaina (ne kopija) | 10 | 10 | 10 |

\*Licencijų kainoraščiai gali keistis LDSF VK nutarimu.

1. Mokėjimas už dviračių sporto licenciją atliekamas tik bankiniu pavedimu.
2. Po licencijos prašymo formos užpildymo išrašoma ir išsiunčiama sąskaita faktūra, kurią būtina apmokėti.
3. Pavedimo kopiją atsiųsti el. paštu licencijos@ldsf.lt
4. **APSKAITA IR INFORMACIJA**
5. Dviračių sporto licencija yra griežtos atskaitomybės dokumentas, kuris apskaitomas, saugomas bei išduodamas pagal dokumentų tvarkymo ir apskaitos taisykles.